***\*\*text in English follows\*\****

**KONFERENCË PËR SHTYP**

 *08 Nëntor, 2021*

**Ekspertët takohen për të diskutuar mbi Rrjetin Shqiptar të Breshkave Detare të Nxjerra në Breg**

Më 4 nëntor, 2021 u zhvillua një takim online mes ekspertëve dhe zyrtarëve shqiptarë, në kuadër të projektit “*Ruajtja e breshkave detare në rajonin e Mesdheut*”.

Popullata të rëndësishme të breshkave të detit ushqehen dhe dimërojnë në ujërat detare të Shqipërisë, ndërsa në vitin 2018 u regjistrua edhe foleja e parë e konfirmuar zyrtarisht.

Qëllimi i takimit online ishte diskutimi për krijimin e një rrjeti zyrtar i përbërë nga aktorë e institucione të ndryshme, të cilët do të monitorojnë brigjet e Shqipërisë mbi rastet e breshkave të detit që dalin në breg të plagosura ose të ngordhura, të njohura ndryshe edhe si ‘’*strandings’’*. Takimi është pjesë e aktiviteteve të projektit në Shqipëri, të cilat po zbatohen nga MEDASSET, në bashkëpunim me Dr. Enerit Sacdanaku, me financim nga Fondacioni MAVA.

Takimi filloi me fjalën hapëse të **Lobna Ben Nakhla e** **Qendrës së Veprimtarisë Rajonale të Konventës së Barcelonës për Zonat Posaçërisht të Mbrojtura (RAC/SPA),** e cila vuri në dukje se krijimi dhe zhvillimi i rrjeteve të breshkave detaretë nxjerra në bregdhe mbledhja e harmonizuar e të dhënave është një prioritet nën “Planin e Veprimit për Ruajtjen e Breshkave Detare të Mesdheut” dhe përshëndeti përpjekjet e Shqipërisë drejt këtij qëllimi.

**Elvana Ramaj nga Ministria e Turizmit dhe Mjedisit** gjatë fjalës së saj të mirëseardhjes, ripohoi angazhimin e Shqipërisë për ruajtjen e breshkave detare dhe shprehu mbështetjen për rëndësinë e krijimit të një rrjeti zyrtarësh dhe ekspertësh, për të monitoruar breshkat detare të nxjerra në breg në vend.

**Ekspertja e breshkave detare, Dr Flegra Bentivegna** (Instituti për Mjedisin Detar Bregdetar, Këshilli Kombëtar i Kërkimeve, Itali) e cila po këshillon procesin, prezantoi rastet e Maltës, Italisë, Tunizisë dhe Francës dhe ofroi parime udhëzuese për krijimin e një rrjeti të suksesshëm të breshkave detare të nxjerra në breg: zyrtarizimi, koordinimi, mbulimi kombëtar, protokolle të harmonizuara, të dhëna të përbashkëta dhe publike, anëtarësim të trajnuar dhe të certifikuar, qendra rehabilitimi të mirë-pajisura.

**Eksperti kombëtar i breshkave detare, Dr. Enerit Sacdanaku** prezantoi monitorimin aktual që realizohet në Shqipëri mbi breshkat detare të nxjerra në breg dhe theksoi rëndësinë e krijimit të një Rrjeti Kombëtar të Monitorimit të Breshkave Detare të Nxjerra në Breg, i cili do të mbledhë rregullisht të dhëna për breshkat e ngordhura, të plagosura dhe të gjalla të gjetura përgjatë bregdetit shqiptar.

Propozimi për Rrjetin Kombëtar të Monitorimit të Breshkave të Detit të Nxjerra në Breg u prezantua në detaje dhe u diskutua mes pjesëmarrësve në takim, ndër të cilët përmendim: Ermal Halimi nga **Ministria e Turizmit dhe Mjedisit**, Antonela Cobanaj dhe Migena Bici nga **Agjencia Kombëtare e Zonave të Mbrojtura** si dhe përfaqësues të **Agjencive Rajonale të Zonave të Mbrojtura**: Shkodër (Agim Dardha, Silvana Zenelaj), Lezhë, Durrës (Dude Kau, Halim Ҫelmanaj); Vlorë (Artion Seferi, Tatjana Mehillaj, Endora Celohoxhaj); Fier (Ervin Allushi), Prof. Dr. Ferdinand Bego nga **Universiteti i Tiranës**, Prof. Assoc. Dr. Hajdar Kicaj dhe Dr. Bledar Pepa nga **Universiteti i Vlorës**, përfaqësues të **UNDP**-së (Labrina Bedinaj) dhe të OJQ-ve “**Edukimi Social dhe Mbrojtja e Mjedisit**” (Simo Ribaj), “**Shoqata Herpetofauna Shqiptare**” (Enea Dama), **Instituti për Ruajtjen e Natyrës në Shqipëri** (Genti Kromidha) dhe “**Qendra për Ruajtjen dhe Mbrojtjen e Mjedisit Natyror në Shqipëri**” (Sabina Cano), të cilët morën pjesë në diskutime dhe dhanë kontribute dhe sugjerime të vlefshme, duke rikonfirmuar mbështetjen e tyre për krijimin e një rrjeti zyrtar.

Në takim u dakordësua për diskutim të mëtejshëm mbi propozimin që parashikon strukturën, procedurat, kërkesat, rolet dhe protokollet që duhen ndjekur, si dhe një plan veprimi për materializimin afatgjatë të rrjetit. Pasi të përfundojë procesi i konsultimit, propozimi do t'i dorëzohet Ministrisë së Turizmit dhe Mjedisit. MEDASSET u bëri thirrje të gjithë individëve dhe organizatave të interesuara të komunikojnë gatishmërinë e tyre për të mbështetur dhe marrë pjesë në rrjet.

MEDASSET dhe Dr. Sacdanaku falënderuan ngrohtësisht të gjithë pjesëmarrësit dhe veçanërisht Ministrinë e Turizmit dhe Mjedisit, Agjencinë Kombëtare të Zonave të Mbrojtura dhe përfaqësuesit e Agjencive Rajonale të Zonave të Mbrojtura për interesin dhe bashkëpunimin e tyre të ngushtë.

**Foto:**

**Kontaktoni:** Dr. Enerit Sacdanaku, Zoolog (Herpetolog), Qendra Kërkimore e Florës dhe Faunës, Fakulteti i Shkencave të Natyrës, Universiteti i Tiranës. Email: enerit.sacdanaku@fshn.edu.al

**Rreth Projektit:** [www.medmarineturtles.org](http://www.medmarineturtles.org) dhe [www.medasset.org/portfolio-item/conservation-of-marine-turtles-in-the-mediterranean-region](http://www.medasset.org/portfolio-item/conservation-of-marine-turtles-in-the-mediterranean-region)

**Shënime për redaktorët:**

[1] Projekti “Ruajtja e Breshkave Detare në Rajonin e Mesdheut” (2017-2022) financohet nga Fondacioni MAVA dhe zbatohet në trembëdhjetë vende mesdhetare (Greqi, Turqi, Shqipëri, Algjeri, Egjipt, Marok, Libi, Liban, Qipro, Tunizi, Itali, Spanjë dhe Francë) nga nëntë partnerë të drejtpërdrejtë: ARCHELON, DEKAMER, Parku Kombëtar Detar i Zakynthos, MEDASSET, MedPAN, SPA/RAC, WWF Greqi, WWF Afrikë e Veriut, WWF Turqi.

[2] Tre nga shtatë llojet e breshkave të detit takohen në Mesdhe. Breshka kokëmadhe (*Caretta caretta*) dhe ajo jeshile (*Chelonia mydas*) folezojnë në Mesdhe, ndërsa breshka kurriz-lëkurore (*Dermochelys coriacea*) konsiderohet si një visitor i rrallë. Të gjitha llojet breshkave të detit janë të përfshira në listen e llojeve të rrezikuara të IUCN. Breshkat e detit janë kafshë poikiloterme (me gjak të ftohtë), marrin frymë me mushkëri, riprodhohen me vezë dhe e shpenzojnë pjesën më të madhe të ciklit të tyre jetësor në det dhe dalin jashtë ujit vetëm gjatë verës (çdo 2 – 3 vjet) për të lëshuar vezët në ato plazhe nga ku ato u lindën. U duhen rreth 20-30 vite të maturohen seksualisht dhe mund të jetojnë deri në 100 vjet. Pavarsisht se ato janë historikisht shumë të vjetra (datojnë që nga koha e dinosaurëve) dhe kanë arritur të mbijetojnë deri në ditët tona, mbijetesa e tyre rrezikohet për shkak të urbanizimit dhe zhvillimit të pakontrolluar të zonave bregdetare, ndotjes, përplasjes me anijet, peshkimit dhe ndryshimeve klimatike. Për çdo vit në sezonin e verës, breshkat e detit dalin jashtë ujit dhe lëshojnë vezët e tyre në plazhet me rërë në rajonin lindor dhe jugor të pellgut të Mesdheut (kryesisht Greqi, Turqi, Qipro, etj.).

[3] Me fillesat e saj në 1983, MEDASSET u themelua në vitin 1988 në Britaninë e Madhe dhe më pas në vitin 1993 u zhvendos në Greqi. Është një organizatë jo-qeveritare ndërkombtare regjistruar si jo-fitimprurëse me seli në Greqi. MEDASSET ka luajtur dhe vazhdon të luajë një rol shumë të rëndësishëm në studimin e breshkave të detit dhe habitateve të tyre në të gjithë rajonin e Mesdheut nëpërmjet projekteve kërkimore shkencore, edukimit mjedisor, rritjes së ndërgjegjësimit të publikut, etj. Kjo organizatë është anëtare e Kombeve të Bashkuara për Mjedisin në Programin e Planit të Veprimit për Mesdheun si dhe anëtare e përhershme e Konventës së Bernës, Këshilli i Europës, që nga viti 1988. MEDASSET ka zbatuar në 2005 projektin me titull: “Vlërisimi i habitateve të rëndësishme të breshkave të detit dhe fokës së Mesdheut në zonën bregdetare të Shqipërisë nëpërmjet një vëzhgimi të shpejtë’’ si dhe gjatë viteve 2008-2010, projektin: “Monitorimi dhe Ruajtja e habitateve të rëndësishme të ushqyerjes së breshkave të detit në zonën e Patokut, Shqipëri’’. Më vonë, në 2011, në kuadër të një bashkëpunimi të ngushtë me Ministrinë e Mjedisit, MEDASSET ka përgatitur dokumentin: ‘’Rekomandime për menaxhimin e gjirit të Drinit’’ si dhe ‘’Planin e Veprimit për Ruajtjen e Breshkave të Detit dhe të habitateve të tyre në Shqipëri’’, i cili u aprovua nga Ministria e Mjedisit ne vitin 2012.